**รายงานการประชุมสภาเทศบาลตำบลพระซอง สมัยสามัญสมัยที่ 1 ครั้งที่ 1 ประจำปี 2562**

**วันที่ 22 กุมภาพันธ์ 2562 เวลา 09.30 น.**

**ณ ห้องประชุมสภาเทศบาลตำบลพระซอง**

**-----------------------**

**รายชื่อผู้มาประชุม**

1. นายคอนสวรรค์ เขตนคร ตำแหน่ง ประธานสภาเทศบาลตำบลพระซอง

2. นายอานนท์ ขุนหนู ตำแหน่ง รองประธานสภาเทศบาลตำบลพระซอง

3. นายตุน อินทร์โสม ตำแหน่ง สมาชิกสภาเทศบาลตำบลพระซอง เขต 2

4. นายบุญเลิศ อุ่นหล้า ตำแหน่ง สมาชิกสภาเทศบาลตำบลพระซอง เขต 1

5. นายถนอม มีพรหม ตำแหน่ง สมาชิกสภาเทศบาลตำบลพระซอง เขต 2

6. นายสกล อินธิแสง ตำแหน่ง สมาชิกสภาเทศบาลตำบลพระซอง เขต 1

7. นายพีระพร วรวัฒนธรรม ตำแหน่ง สมาชิกสภาเทศบาลตำบลพระซอง เขต 1

8. นายประหยัด เชื้อสาทุม ตำแหน่ง สมาชิกสภาเทศบาลตำบลพระซอง เขต 2

9. นายประเชิญ เชื้อสาทุม ตำแหน่ง สมาชิกสภาเทศบาลตำบลพระซอง เขต 2

10. นายบุญจันทร์ มีบุญ ตำแหน่ง สมาชิกสภาเทศบาลตำบลพระซอง เขต 1

11. นายคำสาย พ่อลีละ ตำแหน่ง สมาชิกสภาเทศบาลตำบลพระซอง เขต 1

12. นางณัชชา วงษ์จำปา ตำแหน่ง เลขานุการสภาเทศบาลตำบลพระซอง

**รายชื่อผู้เข้าร่วมประชุม**

1. นางสาวนฤมล เหลือบุญชู ตำแหน่ง ปลัดเทศบาล ปฏิบัติหน้าที่นายกฯ

2. นายธนูฤทธิ์ แก้วมณีชัย ตำแหน่ง ผู้อำนวยการกองช่าง

3. นางรุ่งเพ็ชร คำเรือน ตำแหน่ง หัวหน้าฝ่ายบริหารงานคลัง

4. พันจ่าเอกกฤติยา จิตต์ตรง ตำแหน่ง รก. ผอ.กองสาธารณสุขฯ

5. นางรวิสรา อังครุฑ ตำแหน่ง หัวหน้าฝ่ายอำนวยการ

6. นางสาวพิไลพร พรมบุตร ตำแหน่ง หัวหน้าฝ่ายพัฒนารายได้

7. พันจ่าเอกสุกิจ ชาลีเครือ ตำแหน่ง นิติกรชำนาญการ

8. นางณิชตญา หูมวงศ์ ตำแหน่ง นักจัดการงานทั่วไปชำนาญการ

9. นายจักรพงษ์ หล้าสุพรม ตำแหน่ง นักวิเคราะห์นโยบายและแผนปฏิบัติการ

10. นางวิไลลักษณ์ เชื้อดวงผูย ตำแหน่ง ผู้ช่วยเจ้าหน้าที่ประชาสัมพันธ์

**เริ่มการประชุม เวลา 09.30 น.**

นางณัชชา วงษ์จำปา เรียนประธานสภาเทศบาลตำบลพระซองและสมาชิกสภาผู้ทรงเกียรติทุกท่าน

เลขานุการสภาฯ ดิฉันนางณัชชา วงษ์จำปา เลขานุการสภาเทศบาลตำบลพระซอง เมื่อที่ประชุมพร้อมแล้วขอเชิญท่านประธานสภาเทศบาลตำบลพระซอง จุดธูป-เทียนบูชาพระรัตนตรัยและเปิดประชุมสภาเทศบาลตำบลพระซอง สมัยสามัญสมัยที่ 1 ครั้งที่ 1 ประจำปี พ.ศ.2562 ในวันที่ 22 กุมภาพันธ์ พ.ศ. 2562 เรียนเชิญค่ะ

นายคอนสวรรค์ เขตนคร วันนี้ประชุมสภาเทศบาลสมัยสามัญ สมัยที่ 1 ครั้งที่ 1 ในวันที่ 22ประธานสภาเทศบาลฯ กุมภาพันธ์ ประจำปี พ.ศ. ๒๕62 เวลา 09.3๐ น. ณ ห้องประชุมสภา

เทศบาลตำบลพระซอง มีสมาชิกมาประชุม 11 คน

**ระเบียบวาระที่ 1เรื่องประธานแจ้งให้ที่ประชุมทราบ**

* ไม่มี

**ระเบียบวาระที่ 2 เรื่องรับรองรายงานการประชุมครั้งที่ผ่านมา สมัยสามัญ สมัยที่ 4 ครั้งที่ 2**

**ประจำปี 2561 เมื่อวันที่ 22 พฤศจิกายน 2561**

นายคอนสวรรค์ เขตนคร ตามที่ได้ส่งสำเนารายงานการประชุมฯไปให้สมาชิกสภาเทศบาลทุกท่านแล้ว

ประธานสภาเทศบาลฯ ลำดับต่อไปขอเชิญนายตุน อินทร์โสม ประธานตรวจรายงานการประชุมได้ชี้แจงว่ารายงานการประชุมสภาเทศบาล สมัยสามัญสมัยที่ 4 ครั้งที่ 2

เมื่อวันที่ 22 พฤศจิกายน2561 ว่ามีข้อความใดควรแก้ไขหรือไม่ เชิญครับ

นายตุน อินทร์โสม เรียนท่านประธานสภาเทศบาลตำบลพระซอง กระผมนายตุน อินทร์โสม

สมาชิกสภาเทศบาลฯ สมาชิกสภาเทศบาลตำบลพระซอง/ประธานกรรมการตรวจรายงานการประชุม ตามที่คณะกรรมการตรวจรายงานการประชุมได้มาตรวจรายงานการประชุมสภาเทศบาล สมัยสามัญ สมัยที่ 4 ครั้งที่ 2 เมื่อวันที่ 22 พฤศจิกายน 2561 ตั้งแต่เวลา 09.30 น. ณ ห้องประชุมสภาเทศบาลตำบลพระซอง บัดนี้คณะกรรมการทุกท่านได้ตรวจและเห็นว่ารายงานการประชุมบันทึกได้ถูกต้อง ครบถ้วน จึงลงลายมือไว้เป็นหลักฐาน เมื่อวันที่ 14 ธันวาคม 2561 แล้วครับ

นายคอนสวรรค์ เขตนคร ตามที่นายตุน อินทร์โสม ประธานกรรมการตรวจรายงานการประชุมได้

ประธานสภาเทศบาลฯ รายงานผลการตรวจรายงานการประชุมสภาเทศบาล สมัยสามัญ สมัยที่ 4 ครั้งที่ 2 เมื่อวันที่ 22 พฤศจิกายน2561 ต่อสภาได้รับทราบแล้วนั้น

มีสมาชิกท่านใดสงสัยเห็นว่ารายงานการประชุมมีข้อความใดควรแก้ไขหรือไม่

ถ้าไม่มีกระผมจะขอมติที่ประชุมเพื่อรับรองรายงานการประชุมสภาเทศบาล สมัยสามัญ สมัยที่ **4** ครั้งที่ 2 เมื่อวันที่ 22 พฤศจิกายน2561 สมาชิก

ท่านใดเห็นด้วยโปรดออกเสียงด้วยการยกมือ

**มติที่ประชุมเห็นด้วย 10 เสียง คือ**

1. **นายตุน อินทร์โสม**
2. **นายพีระพร วรวัฒนธรรม**
3. **นายอานนท์ ขุนหนู**
4. **นายบุญเลิศ อุ่นหล้า**
5. **นายถนอม มีพรหม**
6. **นายบุญจันทร์ มีบุญ**
7. **นายประเชิญ เชื้อสาทุม**
8. **นายประหยัด เชื้อสาทุม**
9. **นายสกล อินธิแสง**
10. **นายคำสาย พ่อลีละ**

**ไม่เห็นด้วย -** เสียง

**งดออกเสียง 1 คน**

**รับรองรายงานการประชุมสภาเทศบาล สมัยสามัญ สมัยที่ 4 ครั้งที่ 2**

**เมื่อวันที่** 22 **พฤศจิกายน 2561 เป็นเอกฉันท์ 10 เสียง**

**ระเบียบวาระที่ 3 เรื่อง เพื่อทราบ**

1. **เสนอญัตติรายงานผลการติดตามและประเมินผลแผนพัฒนาท้องถิ่น ประจำปีงบประมาณ 2561**

นายคอนสวรรค์ เขตนคร ขอเชิญปลัดเทศบาลปฏิบัติหน้าที่นายกฯ เสนอญัตติต่อสภารับทราบ เชิญครับ

ประธานสภาเทศบาลฯ

นางสาวนฤมล เหลือบุญชู เรียนประธานสภาเทศบาลและสมาชิกสภาเทศบาลผู้ทรงเกียตริทุกท่าน ดิฉัน

ปลัดเทศบาลปฏิบัติหน้าที่นายกฯ นางสาวนฤมล เหลือบุญชู ปลัดเทศบาล ปฏิบัติหน้าที่นายกเทศมนตรีตำบลพระซอง ขอเสนอญัตติรายงานผลการติดตามและประเมินผลแผนพัฒนาท้องถิ่น ประจำปีงบประมาณ 2561 ดังนี้คะ

เรื่อง เสนอญัตติรายงานผลการติดตามและประเมินผลแผนพัฒนาท้องถิ่น ประจำปีงบประมาณ ๒๕๖1 เรียน ประธานสภาเทศบาลตำบลพระซอง **ญัตติ** ญัตติการติดตามและประเมินผลแผนพัฒนาท้องถิ่น ประจำปีงบประมาณ ๒๕๖1 **หลักการ**  ด้วยเทศบาลตำบลพระซอง ได้จัดทำการติดตามประเมินผลแผนพัฒนาเทศบาล ประจำปีงบประมาณ ๒๕๖1 รายละเอียดตามเอกสารแนบท้ายญัตติ  **เหตุผล** ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 3) พ.ศ. ๒๕61 ข้อ 13 “(5) ผู้บริหารท้องถิ่นเสนอผลการติดตามและประเมินผลต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาท้องถิ่น ให้ประชาชนในท้องถิ่นทราบในที่เปิดเผยภายในสิบห้าวันนับแต่วันที่ผู้บริหารท้องถิ่นเสนอผลการติดตามและประเมินผลดังกล่าวและต้องปิดประกาศไว้เป็นระยะเวลาไม่น้อยกว่าสามสิบวัน โดยอย่างน้อยปีละหนึ่งครั้งภายในเดือนธันวาคมของทุกปี” ดังนั้น ผู้บริหารเทศบาลตำบลพระซอง จึงขอเสนอญัตตินี้ เพื่อรายงานผลการติดตามและประเมินผลแผนพัฒนาเทศบาล ต่อสภาเทศบาลตำบลพระซอง เพื่อให้สภาเทศบาลฯ ได้ทราบตามระเบียบ กฎหมาย ประกาศฯ **ตามเอกสารที่แนบท้ายญัตตินี้** จึงเรียนมาเพื่อโปรดพิจารณา ขอแสดงความนับถือ นางสาวนฤมล เหลือบุญชู ปลัดเทศบาล ปฏิบัติหน้าที่ นายกเทศมนตรีตำบลพระซอง **(รายละเอียดตามเอกสารหมายเลข 1)**

นายคอนสวรรค์ เขตนคร มีสมาชิกท่านใดสงสัยจะซักถามหรืออภิปรายเกี่ยวกับญัตติรายงานผลการ

ประธานสภาเทศบาลฯ ติดตามและประเมินผลแผนพัฒนาท้องถิ่น ประจำปีงบประมาณ 2561

เชิญครับ

นายอานนท์ ขุนหนู เรียนประธานสภาเทศบาลตำบลพระซองและสมาชิกสภาผู้ทรงเกียรติทุกท่าน

รองประธานสภาเทศบาลฯ กระผมนายอานนท์ ขุนหนู รองประธานสภาเทศบาลตำบลพระซอง ยุทธศาสตร์ข้อที่ 5 โครงสร้างพื้นฐาน โครงการซ่อมแซม ปรับปรุงร่องระบายน้ำ หมู่ 8 เคยแจ้งคณะบริหารชุดก่อน และได้ออกสำรวจครั้งหนึ่งแล้ว ไม่ทราบว่าท่านดำเนินการแล้วหรือยัง

นางสาวนฤมล เหลือบุญชู เรียนประธานสภาเทศบาลและสมาชิกสภาเทศบาลผู้ทรงเกียตริทุกท่าน ดิฉัน

ปลัดเทศบาลปฏิบัติหน้าที่นายกฯ นางสาวนฤมล เหลือบุญชู ปลัดเทศบาล ปฏิบัติหน้าที่นายกเทศมนตรีตำบลพระซอง มอบผู้อำนวยการกองช่าง นายธนูฤทธิ์ แก้วมณีชัย ตอบข้อซักถามคะ

นายธนูฤทธิ์ แก้วมณีชัย เรียนประธานสภาเทศบาลตำบลพระซองและสมาชิกสภาผู้ทรงเกียรติทุกท่าน

ผอ.กองช่าง กระผม นายธนูฤทธิ์ แก้วมณีชัย ผู้อำนวยการกองช่าง ยังไม่ดำเนินการ แต่ได้ออกสำรวจแล้ว ยังรองบประมาณเนื่องจากงบประมาณคาบเกี่ยวระหว่างปีงบ ประมาณ 2561-2562 ถ้าหากงบประมาณเข้ามาจะดำเนินการทันทีครับ

นายสกล อินธิแสง เรียนประธานสภาเทศบาลตำบลพระซองและสมาชิกสภาผู้ทรงเกียรติ

สมาชิกสภาเทศบาลฯ ทุกท่านกระผม นายสกล อินธิแสง สมาชิกสภาเทศบาลตำบลพระซอง เนื่องจากวัดหลวงพ่อพระซอง จะมีโครงการบวชเณรภาคฤดูร้อน เทศบาลมีงบประมาณสามารถเบิกจ่ายได้หรือไม่

นางสาวนฤมล เหลือบุญชู เรียนประธานสภาเทศบาลและสมาชิกสภาเทศบาลผู้ทรงเกียตริทุกท่าน ดิฉัน

ปลัดเทศบาลปฏิบัติหน้าที่นายกฯ นางสาวนฤมล เหลือบุญชู ปลัดเทศบาล ปฏิบัติหน้าที่นายกเทศมนตรีตำบลพระซอง

โครงการบวชเณรภาคฤดูร้อน ตั้งงบประมาณไว้จำนวน 50,000 บาท ผ่าน

สภาอนุมัติสามารถเบิกจ่ายได้ตามระเบียบฯ

นายตุน อินทร์โสม เรียนประธานสภาเทศบาลตำบลพระซองและสมาชิกสภาผู้ทรงเกียรติทุกท่าน

สมาชิกสภาเทศบาลฯ กระผมนายตุน อินทร์โสม สมาชิกสภาเทศบาลตำบลพระซอง โครงการแข่งขันกีฬาต้านยาเสพติด ขอเสนอแนะอยากให้จัดงานช่วงก่อนเดือนกันยายน เนื่องจากเป็นช่วงหน้าฝน

นางสาวนฤมล เหลือบุญชู เรียนประธานสภาเทศบาลและสมาชิกสภาเทศบาลผู้ทรงเกียตริทุกท่าน ดิฉัน

ปลัดเทศบาลปฏิบัติหน้าที่นายกฯ นางสาวนฤมล เหลือบุญชู ปลัดเทศบาล ปฏิบัติหน้าที่นายกเทศมนตรีตำบลพระซอง

การดำเนินการแข่งขันกีฬาต้านยาเสพติด ปีที่ผ่านมาจัดล่าช้า แต่ภายในปีนี้

คาดว่าจะจัดการแข่งขันช่วงเด็กปิดเทอม และขณะนี้อยู่ในช่วงเตรียมดำเนินการจัดการแข่งขันกีฬา

นายคอนสวรรค์ เขตนคร มีสมาชิกท่านใดสงสัยจะซักถามหรืออภิปรายอีกหรือไม่

ประธานสภาเทศบาลฯ

นายอานนท์ ขุนหนู เรียนประธานสภาเทศบาลตำบลพระซองและสมาชิกสภาผู้ทรงเกียรติทุกท่าน

รองประธานสภาเทศบาลฯ กระผมนายอานนท์ ขุนหนู รองประธานสภาเทศบาลตำบลพระซองหน้าที่20ข้อ 22 เพื่อจ่ายเป็นค่าบำรุงรักษา ซ่อมแซม ในส่วนราชการต่างๆ ขอให้ท่านอธิบายรายละเอียดว่านำงบประมาณจ่ายค่าซ่อมแซมอะไรบ้าง

นางสาวนฤมล เหลือบุญชู เรียนประธานสภาเทศบาลและสมาชิกสภาเทศบาลผู้ทรงเกียตริทุกท่าน ดิฉัน

ปลัดเทศบาลปฏิบัติหน้าที่นายกฯ นางสาวนฤมล เหลือบุญชู ปลัดเทศบาล ปฏิบัติหน้าที่นายกเทศมนตรีตำบลพระซอง

ในรายละเอียดตามเทศบัญญัติงบประมาณรายจ่ายประจำปี 2562 เช่น

ในส่วนสำนักปลัดงานป้องกันตั้งไว้ 50,000 บาท จ่ายค่าซ่อมรถกู้ชีพ-กู้ภัย ค่าซ่อมบำรุงรถดับเพลิง ในส่วนกองวิชาการและแผนงาน กองคลัง กองสวัสดิการสังคม ส่วนใหญ่จะซ่อมแซมครุภัณฑ์เครื่องคอมพิวเตอร์ เครื่อง ปริ้นเตอร์ กองสาธารณสุขฯ ส่วนใหญ่จะตั้งไว้เพื่อจ่ายเป็นค่าซ่อมบำรุงครุภัณฑ์รถเก็บขนขยะ กองช่าง ตั้งงบประมาณเพื่อเป็นค่าใช้จ่ายในการซ่อมแซมโครงสร้างพื้นฐาน เช่น ซ่อมแซมร่องระบายน้ำ,ถนน,ไฟฟ้า,ประปา เพื่ออำนวยความสะดวกและบรรเทาความเดือดร้อนให้กับพี่น้องประชาชน

นายคอนสวรรค์ เขตนคร ขอให้สมาชิกดูรายละเอียดช่องสรุปผลการดำเนินงาน และช่องรายละเอียด

ประธานสภาเทศบาลฯ อยู่ระหว่างการดำเนินการ และดำเนินการแล้ว มีสมาชิกท่านใดจะซักถาม

เชิญครับ

นายตุน อินทร์โสม เรียนประธานสภาเทศบาลตำบลพระซองและสมาชิกสภาผู้ทรงเกียรติทุกท่าน

สมาชิกสภาเทศบาลฯ กระผมนายตุน อินทร์โสม สมาชิกสภาเทศบาลตำบลพระซอง ตามที่ท่านปลัดเทศบาลปฏิบัติหน้าที่นายกฯได้ตอบ แต่ผมยังสงสัย เช่น งานป้องกันฯตั้งงบประมาณในเทศบัญญัติไว้จำนวนมาก ตั้งไว้เพื่อแก้ไขปัญหาและอำนวยความสะดวกให้กับพี่น้องประชาชน แต่ประชาชนยังมีความเดือดร้อนอยู่มากงบประมาณคงเหลือเยอะไม่ได้ใช้จ่ายอะไรเท่าที่ควร และกองสาธารณสุขฯตั้งค่าใช้จ่ายไว้ มากบางรายการ แต่ใช้ไปจำนวนน้อยกว่ามาก เป็นเพราะเหตุใดเช่นค่าล้างทำความสะอาดตลาดสดเทศบาล ในปีที่ผ่านมาใช้น้อยมาก อยากรู้ว่าได้ทำหรือไม่

นางสาวนฤมล เหลือบุญชู เรียนประธานสภาเทศบาลและสมาชิกสภาเทศบาลผู้ทรงเกียตริทุกท่าน ดิฉัน

ปลัดเทศบาลปฏิบัติหน้าที่นายกฯ นางสาวนฤมล เหลือบุญชู ปลัดเทศบาล ปฏิบัติหน้าที่นายกเทศมนตรีตำบลพระซอง

ในการจัดตั้งงบประมาณ เช่น ค่าบำรุง ค่าซ่อมแซม เป็นงบประมาณที่ตั้งขึ้น

ภายใต้ระเบียบ กติกากฎเกณฑ์ ตามหนังสือสั่งการกรมส่งเสริมการปกครองท้องถิ่น มีนโยบายและหนังสือสั่งการเกี่ยวกับมาตรการประหยัด ตั้งงบประมาณ ไว้สูง หากเบิกจ่ายไม่หมดก็ตกเป็นเงินสะสม ของเทศบาลต่อไป

นายถนอม มีพรหม เรียนประธานสภาเทศบาลตำบลพระซองและสมาชิกสภาผู้ทรงเกียรติ

สมาชิกสภาเทศบาลฯ ทุกท่าน กระผมนายถนอม มีพรหม สมาชิกสภาเทศบาลตำบลพระซอง

ขอสอบถามเรื่องงบประมาณ ปี 2561 ที่ตั้งไว้ในเทศบัญญัติ สภาได้ผ่านอนุมัติแล้วหลายโครงการ มีโครงการใดบ้างที่ยังไม่ดำเนินการ สาเหตุเพราะอะไรหรือว่าไม่มีงบประมาณ จะได้ชี้แจงให้ชาวบ้านได้ถูกต้อง

นายบุญจันทร์ มีบุญ เรียนประธานสภาเทศบาลตำบลพระซองและสมาชิกสภาผู้ทรงเกียรติทุกท่าน

สมาชิกสภาเทศบาลฯ กระผมนายบุญจันทร์ มีบุญ สมาชิกสภาเทศบาลตำบลพระซอง หน้าที่ 14 โครงการที่ยังไม่ดำเนินการ เช่น ศาลาเอนกประสงค์ และยังมีอีกหลายโครงการที่ยังไม่ดำเนินการ

นางสาวนฤมล เหลือบุญชู เรียนประธานสภาเทศบาลและสมาชิกสภาเทศบาลผู้ทรงเกียตริทุกท่าน ดิฉัน

ปลัดเทศบาลปฏิบัติหน้าที่นายกฯ นางสาวนฤมล เหลือบุญชู ปลัดเทศบาล ปฏิบัติหน้าที่นายกเทศมนตรีตำบลพระซอง

ในเรื่องการดำเนินการตามแผนงบประมาณปีงบประมาณ ปีพ.ศ. 2562

เทศบาลมีรายได้จากการจัดเก็บภาษี ได้แก่ ภาษีป้าย ภาษีโรงเรือน ภาษีบำรุงท้องที่ ส่วนเงินที่รัฐบาลจัดสรรให้เราไม่สามารถตอบได้ เนื่องจากเป็นเงินที่รัฐบาลจัดสรรมาภายใต้กฎระเบียบ กฎหมาย ส่วนโครงการปีงบประมาณ 2561 หน้าที่14 ตามที่ท่านสมาชิก ได้ซักถาม ขอเชิญหัวหน้าสำนักปลัดเทศบาลรักษาราชการแทนผู้อำนวยการกองวิชาการและแผนงานได้ตอบข้อซักถาม เชิญค่ะ

นางณัชชา วงษ์จำปา เรียนประธานสภาเทศบาลตำบลพระซองและสมาชิกสภาผู้ทรงเกียรติ

เลขานุการสภาเทศบาลฯ ทุกท่าน ดิฉันนางณัชชา วงษ์จำปา หัวหน้าสำนักปลัดเทศบาล รักษาราชการแทนผู้อำนวยการกองวิชาการและแผนงาน ขอชี้แจงในเรื่อง สรุปผลแผนการดำเนินงานปีงบประมาณ 2561 เริ่มตั้งแต่ 1 ตุลาคม 2560 ถึง 30กันยายน 2561 หน้าที่14 โครงการที่ยังไม่ดำเนินการ เช่น ข้อ 18 เงินจราจร , ข้อ34 โครงการส่งเสริมอาชีพ ปลูกแตงโมไร้เมล็ด, ค่าเดินทางไปราชการกองช่าง ยังไม่เบิกจ่าย, ข้อ 21 ค่าครุภัณฑ์สำนักงาน ซื้อตู้เหล็ก รถตู้เรายังไม่ได้ดำเนินการแต่ได้กันเงินไว้ แล้วมาจ่ายทีหลังในช่วงที่สรุปผลการติดตามและประเมินผลแผน บางโครงการกำลังดำเนินการยังไม่ได้เบิกจ่าย อยู่ในช่วงกันเงินไว้ จึงอยู่ในช่องยังไม่ดำเนินการคะ

นางสาวนฤมล เหลือบุญชู เรียนประธานสภาเทศบาลและสมาชิกสภาเทศบาลผู้ทรงเกียตริทุกท่าน ดิฉัน

ปลัดเทศบาลปฏิบัติหน้าที่นายกฯ นางสาวนฤมล เหลือบุญชู ปลัดเทศบาล ปฏิบัติหน้าที่นายกเทศมนตรีตำบลพระซอง

ขอชี้แจงเพิ่มเติม เรื่องสรุปผลการดำเนินงาน ปีงบประมาณ 2561

ณ วันที่ 30 กันยายน 2561 เช่น โครงการปลูกแตงโมไร้เมล็ด ไม่ได้ดำเนินการ แต่ได้ปรับโอนตั้งจ่ายเป็นรายการใหม่เกี่ยวกับผู้สูงอายุ และโครงการสร้างศาลาเอนกประสงค์ (หมู่ 13) เบิกจ่ายในสิ้นปีงบประมาณ การอุดหนุนในเรื่องของวัฒนธรรม สำหรับปีนี้มีระเบียบรองรับในการให้เงินอุดหนุนได้เพราะเป็นการอนุรักษ์วัฒนธรรมประเพณี เช่นโครงการบวชเณรภาคฤดูร้อน

นายบุญจันทร์ มีบุญ เรียนประธานสภาเทศบาลตำบลพระซองและสมาชิกสภาผู้ทรงเกียรติทุกท่าน

สมาชิกสภาเทศบาลฯ กระผมนายบุญจันทร์ มีบุญ สมาชิกสภาเทศบาลตำบลพระซองจะเห็นว่าโครงการที่ดำเนินการไปแล้ว แต่ยังไม่เบิกจ่ายทำให้ชาวบ้านติติงว่าทำงานไม่มีประสิทธิภาพ ล่าช้า ทำไมไม่ทำตามเอกสารที่กำหนดไว้

นายอานนท์ ขุนหนู เรียนประธานสภาเทศบาลตำบลพระซองและสมาชิกสภาผู้ทรงเกียรติทุกท่าน

รองประธานสภาเทศบาลฯ กระผมนายอานนท์ ขุนหนู รองประธานสภาเทศบาลตำบลพระซองหน้าที่ 24ข้อ 10โครงการก่อสร้างถนนคอนกรีตเสริมเหล็ก หมู่ 4 ตั้งไว้ 200,000 บาท ยังไม่เบิกจ่าย ข้อ 13 โครงการสร้างศาลาเอนกประสงค์ ตั้งไว้ 300,000 บาท ยังไม่ได้ดำเนินการ ขอให้ชี้แจงด้วยครับ

นางสาวนฤมล เหลือบุญชู เรียนประธานสภาเทศบาลและสมาชิกสภาเทศบาลผู้ทรงเกียตริทุกท่าน ดิฉัน

ปลัดเทศบาลปฏิบัติหน้าที่นายกฯ นางสาวนฤมล เหลือบุญชู ปลัดเทศบาล ปฏิบัติหน้าที่นายกเทศมนตรีตำบลพระซอง

ขอให้ท่านสมาชิกพิจารณา ในรายละเอียด ท่านอาจเข้าใจคลาดเคลื่อน

เป็นเพียงสรุปผลการดำเนินงานภายใน 1 ตุลาคม 2560 ถึง 30 กันยายน 2561 ซึ่งบางโครงการที่ไม่ได้ดำเนินการ ได้โอนไปตั้งจ่ายรายการใหม่ เช่น หน้าที่ 24 โครงการก่อสร้างถนนคอนกรีต หมู่ 4 ตั้งไว้ 220,000 บาท โอนลดไปตั้งจ่ายจ่ายเป็นค่าซ่อมแซมหลังคาสำนักงาน ซ่อมแซมห้องเก็บของ ซ่อมแซมห้องทำงานเพิ่มเติม คะ

นายคอนสวรรค์ เขตนคร มีสมาชิกท่านใดจะอภิปรายอีก ถ้าไม่มีจะถือว่าที่ประชุม รับทราบ

ประธานสภาเทศบาลฯ

**ที่ประชุม รับทราบ การติดตามและประเมินผลแผนพัฒนาเทศบาลประจำปี 2561**

ตั้งแต่วันที่ 1 ตุลาคม 2560 ถึง 30 กันยายน 2561

**ระเบียบวาระที่ 4 เรื่องพิจารณา**

**4.1 เรื่อง เสนอญัตติพิจารณา ร่างเทศบัญญัติเทศบาลตำบลพระซอง เรื่องการควบคุมกิจการที่เป็นอันตรายต่อสุขภาพ พ.ศ. 2552 (ฉบับที่ 3) พ.ศ. 2562**

นายคอนสวรรค์ เขตนคร ขอเชิญปลัดเทศบาลปฏิบัติหน้าที่นายกฯเสนอญัตติพิจารณา ร่างเทศบัญญัติ

ประธานสภาเทศบาลฯ เทศบาลตำบลพระซอง เรื่องการควบคุมกิจการที่เป็นอันตรายต่อสุขภาพ พ.ศ. 2552 (ฉบับที่3) พ.ศ. 2562 ต่อสภาได้รับทราบ เชิญครับ

นางสาวนฤมล เหลือบุญชู เรียนประธานสภาเทศบาลและสมาชิกสภาเทศบาลผู้ทรงเกียตริทุกท่าน ดิฉัน

ปลัดเทศบาลปฏิบัติหน้าที่นายกฯ นางสาวนฤมล เหลือบุญชู ปลัดเทศบาล ปฏิบัติหน้าที่นายกเทศมนตรีตำบลพระซองขอเสนอญัตติพิจารณาเห็นชอบร่างเทศบัญญัติเทศบาลตำบลพระซอง

เรื่อง การควบคุมกิจการที่เป็นอันตรายต่อสุขภาพ พ.ศ. 2552 (ฉบับที่ 3) พ.ศ. 2562 ดังนี้คะ เรื่อง เสนอญัตติพิจารณาเห็นชอบร่างเทศบัญญัติเทศบาลตำบลพระซอง เรื่อง การควบคุมกิจการที่เป็นอันตรายต่อสุขภาพ พ.ศ. 2552 (ฉบับที่ 3) พ.ศ. 2562 เรียน ประธานสภาเทศบาลตำบลพระซอง **ญัตติ** พิจารณาเห็นชอบร่างเทศบัญญัติเทศบาลตำบลพระซอง เรื่อง การควบคุมกิจการที่เป็นอันตรายต่อสุขภาพ พ.ศ. 2552 (ฉบับที่ 3) พ.ศ. ๒๕62 **หลักการ** โดยที่เป็นการสมควรออกเทศบัญญัติเทศบาลตำบลพระซอง ว่าด้วยกิจการที่เป็นอันตรายต่อสุขภาพ พ.ศ. 2562 เพื่อควบคุมกิจการภายในเขตเทศบาลตำบลพระซอง อาศัยอำนาจตามความในมาตรา 60 มาตรา 62 มาตรา 63 แห่งพระราชบัญญัติเทศบาล พ.ศ. 2496 และที่แก้ไขเพิ่มเติมถึง (ฉบับที่ 12) พ.ศ. 2546 ประกอบมาตรา 32 มาตรา 54 มาตรา 55 มาตรา 58 มาตรา 63 มาตรา 65 แห่งพระราชบัญญัติการสาธารณสุข พ.ศ. 2535 และ ที่แก้ไขเพิ่มเติมถึง (ฉบับที่ 3) พ.ศ. 2560 บัญญัติให้กระทำได้โดยอาศัยอำนาจตามบทบัญญัติแห่งกฎหมาย เทศบาลตำบลพระซอง โดยความเห็นชอบของสภาเทศบาลตำบลพระซอง และผู้ว่าราชการจังหวัดนครพนมจึงตราเทศบัญญัติไว้เ**หตุผล** เนื่องจากเทศบัญญัติควบคุมกิจการที่เป็นอันตรายต่อสุขภาพ พ.ศ. 2552 ได้ใช้บังคับมาเป็นระยะเวลานานและมีบัญชีท้ายเทศบัญญัตินี้ ที่ยังไม่เหมาะสมและสอดคล้องกับสภาพเศรษฐกิจและสังคมในพื้นที่ตามสภาวการณ์ปัจจุบัน ขนาดของประเภทกิจการ ทั้งยังมีคำสั่งหัวหน้าคณะรักษาความสงบแห่งชาติ ที่ 21/2560 ลงวันที่ 4 เมษายน 2560 ข้อที่ 17 กำหนดแนวทางปฏิบัติในการยกเลิกสำเนาเอกสาร (สำเนาทะเบียนบ้านและสำเนาบัตรประจำตัวประชาชน) จากผู้ขอรับอนุมัติ อนุญาต หรือใบอนุญาต หรือผู้ยื่นขอจดทะเบียน หรือจดแจ้ง หรือผู้แจ้ง ประกอบกับรัฐมนตรีว่าการกระทรวงสาธารณสุข ได้มีการออกประกาศกระทรวงสาธารณสุข เรื่อง กิจการที่เป็นอันตรายต่อสุขภาพ พ.ศ.2558 ประกาศ ณ วันที่ 3 มิถุนายน 2558 และประกาศกระทรวงสาธารณสุข เรื่อง กิจการที่เป็นอันตรายต่อสุขภาพ(ฉบับที่ 2) พ.ศ. 2560 ประกาศ ณ วันที่ 27 ธันวาคม 2560 ซึ่งได้กำหนดกิจการที่เป็นอันตรายต่อสุขภาพขึ้นใหม่ อันมีผลให้ราชการส่วนท้องถิ่นต้องดำเนินการปรับปรุงแก้ไขเทศบัญญัติของท้องถิ่นที่ออกตาม มาตรา 32 ให้สอดคล้องกับการปรับปรุงรายชื่อกิจการที่เป็นอันตรายต่อสุขภาพที่ได้กำหนดไว้ ผู้บริหารเทศบาลตำบลพระซอง จึงขอเสนอญัตติต่อสภาเทศบาลตำบลพระซอง เพื่อพิจารณาเห็นชอบตามขั้นตอนของระเบียบ กฎหมายต่อไป รายละเอียดปรากฏตามเอกสารแนบท้ายญัตตินี้แล้ว จึงเรียนมาเพื่อโปรดพิจารณา ขอแสดงความ นับถือ นางสาวนฤมล เหลือบุญชู ปลัดเทศบาล ปฏิบัติหน้าที่ นายกเทศมนตรีตำบลพระซอง (รายละเอียดตามเอกสารแนบท้าย หมายเลข 2)

นายคอนสวรรค์ เขตนคร มีสมาชิกท่านใดจะอภิปราย เชิญครับ

ประธานสภาเทศบาลฯ

นายพีระพร วรวัฒนธรรม เรียนประธานสภาเทศบาลตำบลพระซองและสมาชิกสภาผู้ทรงเกียรติทุกท่าน

สมาชิกสภาเทศบาลฯ กระผมนายพีระพร วรวัฒนธรรม สมาชิกสภาเทศบาลตำบลพระซอง เมื่อพิจารณาแล้วจะเห็นว่าร่างเทศบัญญัติฉบับนี้เป็นการออกกฎหมายควบคุมความเป็นอยู่ของพี่น้องประชาชน ทุกสาขาอาชีพ ขอให้ท่านสมาชิกได้พิจารณาว่าเหมาะสมกับท้องถิ่นหรือไม่

นางสาวนฤมล เหลือบุญชู เรียนประธานสภาเทศบาลและสมาชิกสภาเทศบาลผู้ทรงเกียตริทุกท่าน ดิฉัน

ปลัดเทศบาลปฏิบัติหน้าที่นายกฯ นางสาวนฤมล เหลือบุญชู ปลัดเทศบาล ปฏิบัติหน้าที่นายกเทศมนตรีตำบลพระซอง

ร่างเทศบัญญัติเทศบาลตำบลพระซอง เรื่องการควบคุมกิจการที่เป็นอันตราย

ต่อสุขภาพ พ.ศ. 2552 (ฉบับที่3) พ.ศ. 2562 ได้มอบหมายให้กองสาธารณสุขฯ กับนิติกร ดำเนินการภายใต้ระเบียบกฎหมาย เบื้องต้นได้ออกประชาคมทั้ง 16 หมู่บ้านและได้เชิญกำนัน/ผู้ใหญ่บ้าน และผู้ที่มีส่วนเกี่ยวข้องเข้าร่วมประชุม ส่วนรายละเอียดขอเชิญ หัวหน้าฝ่ายรักษาราชการแทนผู้อำนวยการกองสาธารณสุขฯ ชี้แจงค่ะ

พันจ่าเอกกฤติยา จิตต์ตรง เรียนประธานสภาเทศบาลตำบลพระซองและสมาชิกสภาผู้ทรงเกียรติทุกท่าน

รก.ผู้อำนวยการกองสาธารณสุขฯ กระผมพันจ่าเอกกฤติยา จิตต์ตรง รักษาราชการแทนผู้อำนวยการกองสาธารณสุขฯ เรื่อง การควบคุมกิจการที่เป็นอันตรายต่อสุขภาพ พ.ศ. 2562 (ฉบับที่3) ทำตามกฎกระทรวง อาศัยอำนาจตามความในมาตรา 60 มาตรา 62 และ มาตรา 63 แห่งพระราชบัญญัติเทศบาล พ.ศ.2496 และแก้ไขเพิ่มเติมถึง (ฉบับที่12) 2546 ประกอบมาตรา 32 มาตรา 54 และมาตรา 55 มาตรา 58 มาตรา 63 และมาตรา 65 แห่งพระราชบัญญัติการสาธารณสุข พ.ศ. 2535 และที่แก้ไขเพิ่มเติมถึง (ฉบับที่3) พ.ศ. 2560 ก่อนที่จะออกร่างเทศบัญญัติฉบับนี้ เบื้องต้นได้เชิญประชุม และได้จัดทำประชาคมรับฟังความคิดเห็นจากพี่น้องประชาชนเรียบร้อยแล้ว

นายคอนสวรรค์ เขตนคร มีสมาชิกท่านใดจะอภิปราย เชิญครับ

ประธานสภาเทศบาลฯ

นายพีระพร วรวัฒนธรรม เรียนประธานสภาเทศบาลตำบลพระซองและสมาชิกสภาผู้ทรงเกียรติทุกท่าน

สมาชิกสภาเทศบาลฯ กระผมนายพีระพร วรวัฒนธรรม สมาชิกสภาเทศบาลตำบลพระซอง เรื่อง อัตราค่าธรรมเนียมที่จัดเก็บยังเก็บอัตราเดิมหรือคิดเพิ่มขึ้นหรือไม่ อย่างไร ขอให้คิดตามความเหมาะสมตามสภาพพื้นที่

นายบุญจันทร์ มีบุญ เรียนประธานสภาเทศบาลตำบลพระซองและสมาชิกสภาผู้ทรงเกียรติทุกท่าน

สมาชิกสภาเทศบาลฯ กระผมนายบุญจันทร์ มีบุญ สมาชิกสภาเทศบาลตำบลพระซอง หน้าที่ 4 การขนถ่านสินค้าการเกษตร ผลผลิตมันสำปะหลัง อาจจะเป็นผู้ประกอบการเสียค่าธรรมเนียม

นายถนอม มีพรหม เรียนประธานสภาเทศบาลตำบลพระซองและสมาชิกสภาผู้ทรงเกียรติทุกท่าน

สมาชิกสภาเทศบาลฯ กระผมนายถนอม มีพรหม สมาชิกสภาเทศบาลตำบลพระซอง เห็นด้วยกับร่างเทศบัญญัติขอให้สภารับหลักการไว้ก่อน แล้วให้ประชาชนร่วมแสดงความคิดเห็นอีกครั้งหนึ่ง

นางสาวนฤมล เหลือบุญชู เรียนประธานสภาเทศบาลและสมาชิกสภาเทศบาลผู้ทรงเกียตริทุกท่าน ดิฉัน

ปลัดเทศบาลปฏิบัติหน้าที่นายกฯ นางสาวนฤมล เหลือบุญชู ปลัดเทศบาล ปฏิบัติหน้าที่นายกเทศมนตรีตำบลพระซอง

อนุญาตชี้แจงเพิ่มเติมเรื่องการควบคุมกิจการที่เป็นอันตราย

ต่อสุขภาพ พ.ศ. 2552 (ฉบับที่3) พ.ศ. 2562 อัตราค่าธรรมเนียม จัดเก็บตามอัตราเท่าเดิม ตามความเหมาะสมกับสภาพพื้นที่เราและถือเป็นรายได้ของเทศบาล บัญญัติให้กระทำโดยอาศัยอำนาจตามบทบัญญัติแห่งกฎหมาย เทศบาลตำบลพระซอง โดยความเห็นชอบของสภาเทศบาลตำบลพระซอง และผู้ว่าราชการจังหวัดประกาศใช้ ท่านจะพิจารณาเป็นสามวาระรวดเดียวก็สามารถทำได้

นางณัชชา วงษ์จำปา เรียนท่านประธานสภาเทศบาลและสมาชิกสภาผู้ทรงเกียรติทุกท่าน ดิฉัน

เลขานุการสภาฯ นางณัชชา วงษ์จำปา เลขานุการสภาเทศบาลตำบลพระซอง ขอชี้แจงระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 (แก้ไขถึงฉบับที่ 2 พ.ศ. 2554) ข้อ 45 “ญัตติร่างข้อบัญญัติที่ประชุมสภาท้องถิ่นต้องพิจารณาเป็นสามวาระ แต่ที่ประชุมสภาท้องถิ่นจะอนุมัติให้พิจารณาสามวาระรวดเดียวก็ได้ ในการพิจารณาสามวาระรวดเดียว ผู้บริหารท้องถิ่นหรือสมาชิกสภาท้องถิ่นจำนวนไม่น้อยกว่าหนึ่งในสามของจำนวนผู้ที่อยู่ในที่ประชุมจะเป็นผู้เสนอก็ได้ เมื่อที่ประชุมสภาท้องถิ่นอนุมัติให้พิจารณาสามวาระรวดเดียวแล้ว การพิจารณาวาระที่สองนั้นให้ที่ประขุมสภาท้องถิ่นเป็นกรรมการแปรญัตติเต็มสภา โดยให้ประธานที่ประชุมเป็นประธานคณะกรรมการแปรญัตติ ญัตติร่างข้อบัญญัติงบประมาณจะพิจารณาสามวาระรวดเดียวไม่ได้ และในการพิจารณาวาระที่สอง ให้กำหนดระยะเวลาเสนอคำแปรญัตติไว้ ไม่น้อยกว่ายี่สิบสี่ชั่วโมงนับแต่สภาท้องถิ่นมีมติรับหลักการแห่งร่างข้อบัญญัติงบประมาณนั้น” ขอเรียนให้ทราบเท่านี้คะ

พันจ่าเอกสุกิจ ชาลีเครือ เรียนประธานสภาเทศบาลตำบลพระซองและสมาชิกสภาผู้ทรงเกียรติทุกท่าน

นิติกรชำนาญการ ในการจัดทำเกี่ยวกับร่างเทศบัญญัติเทศบาลตำบลพระซอง ซึ่งเป็นกฎหมายควบคุมกิจการที่เป็นอันตรายต่อสุขภาพอาจมีผลกระทบกับประชาชนในพื้นที่ แต่เจ้าหน้าที่ต้องเตรียมข้อมูลให้ถูกต้อง กะทัดรัด ชัดเจน ออกตามกฎ ระเบียบการสาธารณสุขกำหนดไว้ ก่อนจะออกร่างฉบับนี้เราได้สำรวจความคิดเห็น มีการประชาสัมพันธ์ให้ประชาชนได้ทราบ ในการจัดประชาคม ประชาชนมารับฟังเท่าที่เขาสนใจ และลงชื่อเท่าที่มา แต่ถ้ามีการประชุมเกี่ยวกับคณะกรรมการจะต้องมีสมาชิกเข้าร่วมประชุมเกินกึ่งหนึ่งของคณะกรรมการ ประกาศเทศบัญญัติที่เราใช้อยู่ปัจจุบันพ.ศ. 2552 แต่ถ้ามีการปรับปรุง แก้ไข เปลี่ยนแปลงตามสภาวะเศรษฐกิจจะมีการประชุมอีกรอบหนึ่ง จะมีคณะกรรมการกลั่นกรอง และจะเสนอสภาพิจารณาอีกครั้งหนึ่ง

นายคอนสวรรค์ เขตนคร มีสมาชิกท่านใดจะอภิปรายอีก ถ้าไม่มีจะขอมติที่ประชุม มีสมาชิก

ประธานสภาเทศบาลฯ ท่านใดเห็นด้วยร่างเทศบัญญัติเทศบาลตำบลพระซอง เรื่องการควบคุมกิจการที่เป็นอันตรายต่อสุขภาพ พ.ศ. 2552 (ฉบับที่3) โปรดออกเสียงด้วยการยกมือ

**วาระที่ 1 รับหลักการ** มีสมาชิกท่านใดรับหลักการร่างเทศบัญญัติเทศบาลตำบลพระซอง เรื่องการควบคุมกิจการที่เป็นอันตรายต่อสุขภาพ พ.ศ. 2552 (ฉบับที่3) โปรดออกเสียงด้วยการยกมือ

**มติที่ประชุม เห็นด้วย 5 เสียง**

1. **นายพีระพร วรวัฒนธรรม**
2. **นายบุญเลิศ อุ่นหล้า**
3. **นายสกล อินธิแสง**
4. **นายคำสาย พ่อลีละ**
5. **นายคอนสวรรค์ เขตนคร**

**ไม่เห็นด้วย 4 คน**

1. **นายบุญจันทร์ มีบุญ**
2. **นายถนอม มีพรหม**
3. **นายประเชิญ เชื้อสาทุม**
4. **นายประหยัด เชื้อสาทุม**

**งดออกเสียง 2 คน**

1. **นายอานนท์ ขุนหนู**
2. **นายตุน อินทร์โสม**

**มติที่ประชุม เห็นด้วยกับ ร่างเทศบัญญัติเทศบาลตำบลพระซอง เรื่องการควบคุมกิจการที่เป็นอันตรายต่อสุขภาพ พ.ศ. 2552 (ฉบับที่3) เป็นเอกฉันท์ 5 เสียง**

**วาระที่ 2 แปรญัตติ**

**มติที่ประชุม ไม่มีผู้แปรญัตติ**

**ต่อไปจะขอมติวาระที่ 3 ตราเป็นเทศบัญญัติเทศบาลตำบลพระซอง เรื่องการควบคุมกิจการที่เป็นอันตรายต่อสุขภาพ พ.ศ. 2552 (ฉบับที่ 3) มีสมาชิกท่านใดเห็นด้วยโปรดออกเสียงด้วยการยกมือ**

**มติที่ประชุม เห็นด้วย 5 เสียง**

1. **นายพีระพร วรวัฒนธรรม**
2. **นายบุญเลิศ อุ่นหล้า**
3. **นายสกล อินธิแสง**
4. **นายคำสาย พ่อลีละ**
5. **นายคอนสวรรค์ เขตนคร**

**ไม่เห็นด้วย 4 คน**

1. **นายบุญจันทร์ มีบุญ**
2. **นายถนอม มีพรหม**
3. **นายประเชิญ เชื้อสาทุม**
4. **นายประหยัด เชื้อสาทุม**

**งดออกเสียง 2 คน**

1. **นายอานนท์ ขุนหนู**
2. **นายตุน อินทร์โสม**

**มติที่ประชุม เห็นชอบให้ตราเป็นเทศบัญญัติเทศบาลตำบลพระซอง เรื่องการควบคุมกิจการที่เป็นอันตรายต่อสุขภาพ พ.ศ. 2552 (ฉบับที่ 3) เป็นเอกฉันท์ 5 เสียง**

**4.2 เรื่องเสนอญัตติพิจารณา ร่างเทศบัญญัติเทศบาลตำบลพระซอง เรื่อง การควบคุมโรคพิษสุนัขบ้า พ.ศ. 2562**

นายคอนสวรรค์ เขตนคร ขอเชิญปลัดเทศบาลปฏิบัติหน้าที่นายกฯเสนอญัตติพิจารณา ร่างเทศบัญญัติ

ประธานสภาเทศบาลฯ เทศบาลตำบลพระซอง เรื่อง การควบคุมโรคพิษสุนัขบ้า พ.ศ. 2562 ต่อสภาได้รับทราบ เชิญครับ

นางสาวนฤมล เหลือบุญชู เรียนประธานสภาเทศบาลและสมาชิกสภาเทศบาลผู้ทรงเกียตริทุกท่าน ดิฉัน

ปลัดเทศบาลปฏิบัติหน้าที่นายกฯ นางสาวนฤมล เหลือบุญชู ปลัดเทศบาล ปฏิบัติหน้าที่นายกเทศมนตรีตำบลพระซองขอเสนอญัตติพิจารณาเห็นชอบร่างเทศบัญญัติเทศบาลตำบลพระซอง

เรื่อง เสนอญัตติพิจารณาเห็นชอบร่างเทศบัญญัติเทศบาลตำบลพระซอง เรื่อง การควบคุมโรคพิษสุนัขบ้า พ.ศ. 2562 เรียน ประธานสภาเทศบาลตำบลพระซอง **ญัตติ** พิจารณาเห็นชอบร่างเทศบัญญัติเทศบาลตำบลพระซอง เรื่อง การควบคุมโรคพิษสุนัขบ้า พ.ศ. ๒๕62  **หลักการ** โดยที่เป็นการสมควรให้มีเทศบัญญัติว่าด้วยการควบคุมโรคพิษสุนัขบ้า พ.ศ. 2562 อาศัยอำนาจตามความในมาตรา 60 มาตรา 62 มาตรา 63 แห่งพระราชบัญญัติเทศบาล พ.ศ. 2496 และที่แก้ไขเพิ่มเติมถึง (ฉบับที่ 12) พ.ศ. 2546 ประกอบมาตรา 29 แห่งพระราชบัญญัติการสาธารณสุข พ.ศ. 2535 และที่แก้ไขเพิ่มเติมถึง (ฉบับที่ 3) พ.ศ. 2560 บัญญัติให้กระทำได้โดยอาศัยอำนาจตามบทบัญญัติแห่งกฎหมาย เทศบาลตำบลพระซอง โดยความเห็นชอบของสภาเทศบาลตำบลพระซอง และผู้ว่าราชการจังหวัดนครพนม จึงตราเทศบัญญัติไว้ เ**หตุผล** โดยที่โรคพิษสุนัขบ้าเป็นโรคที่มีอันตรายร้ายแรง เมื่อเป็นโรคแล้วไม่สามารถที่จะรักษาให้หายได้ผู้ป่วยที่เป็นโรคจะต้องตายทุกคน ซึ่งโรคนี้จะมีพาหนะที่นำโรค คือ สัตว์ที่เลี้ยงลูกด้วยนม เช่น สุนัข แมว หนู เป็นต้น เมื่อคนไปสัมผัสสัตว์หรือถูกน้ำลายสัตว์ที่เป็นโรคก็จะทำให้เชื้อโรคนั้นแพร่ติดต่อมาสู่คนได้ และยังสามารถติดต่อเชื้อโรคไปยังสัตว์ปกติที่ไม่เป็นโรคได้ โรคพิษสุนัขบ้า เป็นโรคที่สามารถควบคุมป้องกันได้ แต่ไม่สามารถรักษาเมื่อมีอาการของโรค จึงต้องมีการระวังไม่ให้ถูกสัตว์กัดหรือถูกน้ำลายของสัตว์ รวมทั้งพาสัตว์เลี้ยง เช่น สุนัข แมวและสัตว์เลี้ยงลูกด้วยนม ไปรับการฉีดวัคซีนป้องกันโรคพิษสุนัขบ้า ถ้าถูกสัตว์กัดต้องรีบทำความสะอาดบาดแผลและไปพบแพทย์ เพื่อทำการฉีดวัคซีนทันที เพื่อเป็นการควบคุมและป้องกันโรคพิษสุนัขบ้าให้ลดลงและหมดไปในเขตเทศบาลตำบล พระซอง ผู้บริหารเทศบาลตำบลพระซอง จึงขอเสนอญัตติต่อสภาเทศบาลตำบลพระซอง เพื่อพิจารณาเห็นชอบตามขั้นตอนของระเบียบ กฎหมายต่อไป รายละเอียดปรากฏตามเอกสารแนบท้ายญัตตินี้แล้ว จึงเรียนมาเพื่อโปรดพิจารณา ขอแสดงความนับถือ นางสาวนฤมล เหลือบุญชู ปลัดเทศบาล ปฏิบัติหน้าที่ นายกเทศมนตรีตำบลพระซอง (รายละเอียดตามเอกสารแนบท้าย หมายเลข 3)

นายคอนสวรรค์ เขตนคร ตามที่ปลัดเทศบาลปฏิบัติหน้าที่นายกฯ เสนอญัตติร่างเทศบัญญัติ

ประธานสภาเทศบาลฯ เทศบาลตำบลพระซอง เรื่อง การควบคุมโรคพิษสุนัขบ้า พ.ศ. 2562 ต่อสภาแล้วนั้นมีสมาชิกท่านใดจะอภิปราย เชิญครับ

นายบุญจันทร์ มีบุญ เรียนประธานสภาเทศบาลตำบลพระซองและสมาชิกสภาผู้ทรงเกียรติทุกท่าน

สมาชิกสภาเทศบาลฯ กระผมนายบุญจันทร์ มีบุญ สมาชิกสภาเทศบาลตำบลพระซอง เห็นด้วย เนื่องจากสัตว์เลี้ยงต้องอยู่ในการควบคุมของเจ้าของในที่ของตนเอง ถ้าหากปล่อยแล้วไม่ดูแลทำความเดือดร้อนให้กับผู้อื่นจะต้องมีกฎหมายควบคุม

นายคอนสวรรค์ เขตนคร มีสมาชิกท่านใดจะอภิปรายอีกหรือไม่ ถ้าไม่มีจะขอมติที่ประชุม มีสมาชิกท่าน

ประธานสภาเทศบาลฯ ใดเห็นด้วยกับญัตติร่างเทศบัญญัติเทศบาลตำบลพระซอง เรื่อง การควบคุมโรคพิษสุนัขบ้า พ.ศ. 2562 โปรดออกเสียงด้วยการยกมือ

**มติที่ประชุมเห็นด้วย 10 เสียง คือ**

1. **นายตุน อินทร์โสม**
2. **นายพีระพร วรวัฒนธรรม**
3. **นายอานนท์ ขุนหนู**
4. **นายบุญเลิศ อุ่นหล้า**
5. **นายถนอม มีพรหม**
6. **นายบุญจันทร์ มีบุญ**
7. **นายประเชิญ เชื้อสาทุม**
8. **นายประหยัด เชื้อสาทุม**
9. **นายสกล อินธิแสง**
10. **นายคำสาย พ่อลีละ**

**ไม่เห็นด้วย -** คน

**งดออกเสียง 1 คน**

**มติที่ประชุม เห็นด้วยกับญัตติร่างเทศบัญญัติเทศบาลตำบลพระซอง เรื่อง การควบคุมโรคพิษสุนัขบ้า พ.ศ. 2562 เป็นเอกฉันท์ 10 เสียง**

**3 วาระรวด ตราเป็นเทศบัญญัติเทศบาลตำบลพระซอง**

**4.3 เรื่องเสนอญัตติพิจารณา ร่างเทศบัญญัติเทศบาลตำบลพระซอง เรื่อง การควบคุมการเลี้ยงหรือปล่อยสัตว์ พ.ศ. 2562**

นายคอนสวรรค์ เขตนคร ขอเชิญปลัดเทศบาลปฏิบัติหน้าที่นายกฯเสนอญัตติพิจารณา ร่างเทศบัญญัติ

ประธานสภาเทศบาลฯ เทศบาลตำบลพระซอง เรื่อง การควบคุมการเลี้ยงหรือปล่อยสัตว์ พ.ศ. 2562 ต่อสภาได้รับทราบ เชิญครับ

นางสาวนฤมล เหลือบุญชู เรียนประธานสภาเทศบาลและสมาชิกสภาเทศบาลผู้ทรงเกียตริทุกท่าน ดิฉัน

ปลัดเทศบาลปฏิบัติหน้าที่นายกฯ นางสาวนฤมล เหลือบุญชู ปลัดเทศบาล ปฏิบัติหน้าที่นายกเทศมนตรีตำบลพระซองขอเสนอญัตติพิจารณาเห็นชอบร่างเทศบัญญัติเทศบาลตำบลพระซอง

เรื่อง เสนอญัตติพิจารณาเห็นชอบร่างเทศบัญญัติเทศบาลตำบลพระซอง เรื่อง การควบคุมการเลี้ยงหรือปล่อยสัตว์ พ.ศ. 2562 เรียน ประธานสภาเทศบาลตำบลพระซอง **ญัตติ** พิจารณาเห็นชอบร่างเทศบัญญัติเทศบาลตำบลพระซอง เรื่อง การควบคุมการเลี้ยงหรือปล่อยสัตว์ พ.ศ. ๒๕62  **หลักการ**  โดยที่เป็นการสมควรให้มีเทศบัญญัติว่าด้วยการควบคุมการเลี้ยงหรือปล่อยสัตว์ โดยอาศัยอำนาจตามความในมาตรา 60 มาตรา 62 มาตรา 63 แห่งพระราชบัญญัติเทศบาล พ.ศ. 2496 และที่แก้ไขเพิ่มเติมถึง (ฉบับที่ 12) พ.ศ. 2546 ประกอบมาตรา 29 แห่งพระราชบัญญัติการสาธารณสุข พ.ศ. 2535 และที่แก้ไขเพิ่มเติมถึง (ฉบับที่ 3) พ.ศ. 2560 บัญญัติให้กระทำได้โดยอาศัยอำนาจตามบทบัญญัติแห่งกฎหมาย เทศบาลตำบลพระซอง โดยความเห็นชอบของสภาเทศบาลตำบลพระซอง และผู้ว่าราชการจังหวัดนครพนม จึงตราเทศบัญญัติไว้ เ**หตุผล**  เนื่องจากปัจจุบันนี้ มีผู้ประกอบการเลี้ยงสัตว์เป็นธุรกิจ เลี้ยงไว้เป็นอาหาร เลี้ยงไว้ดูเล่น เลี้ยงไว้เป็นงานอดิเรก แต่ผู้เป็นเจ้าของผู้เลี้ยงหรือดูแลสัตว์เหล่านั้นละเลยต่อการดูแลสัตว์ ปล่อยให้สัตว์ออกมาเพ่นพ่านหากินเองก่อให้เกิดเหตุรำคาญต่อการสัญจรกระทบความเป็นอยู่ของประชาชน และอาจเกิดโรคติดต่อที่มีสัตว์เป็นต้นเหตุ เช่น โรคพิษสุนัขบ้า แอนแทรกซ์ ตลอดจนปัสสาวะและมูลสัตว์ที่ก่อให้เกิดความสกปรก ดังนั้น เพื่อประโยชน์ในการรักษาสภาวะความเป็นอยู่ที่เหมาะสมกับการดำรงชีพของประชาชนในท้องถิ่น หรือเพื่อป้องกันอันตรายจากเชื้อโรคที่เกิดจากสัตว์ จำเป็นต้องมีการกำหนดมาตรการการควบคุมการเลี้ยงหรือปล่อยสัตว์ ในเขตเทศบาลตำลพระซอง ซึ่งพระราชบัญญัติการสาธารณสุข พ.ศ. 2535 ให้กระทำได้โดยการตราเป็นเทศบัญญัติ ผู้บริหารเทศบาลตำบลพระซอง จึงขอเสนอญัตติต่อสภาเทศบาลตำบลพระซอง เพื่อพิจารณาเห็นชอบตามขั้นตอนของระเบียบ กฎหมายต่อไป รายละเอียดปรากฏตามเอกสารแนบท้ายญัตตินี้แล้ว จึงเรียนมาเพื่อโปรดพิจารณา ขอแสดงความนับถือ นางสาวนฤมล เหลือบุญชู ปลัดเทศบาล ปฏิบัติหน้าที่ นายกเทศมนตรีตำบลพระซอง (รายละเอียดตามเอกสารแนบท้าย หมายเลข 4)

นายคอนสวรรค์ เขตนคร ตามที่ปลัดเทศบาลปฏิบัติหน้าที่นายกฯ เสนอญัตติร่างเทศบัญญัติ

ประธานสภาเทศบาลฯ เทศบาลตำบลพระซอง เรื่อง การควบคุมการเลี้ยงหรือปล่อยสัตว์ พ.ศ. 2562 ต่อสภาแล้วนั้นมีสมาชิกท่านใดจะอภิปราย เชิญครับ

นายบุญจันทร์ มีบุญ เรียนประธานสภาเทศบาลตำบลพระซองและสมาชิกสภาผู้ทรงเกียรติทุกท่าน

สมาชิกสภาเทศบาลฯ กระผมนายบุญจันทร์ มีบุญ สมาชิกสภาเทศบาลตำบลพระซอง เห็นด้วย เนื่องจากสัตว์เลี้ยงต้องอยู่ในการควบคุมของเจ้าของในที่ของตนเอง ถ้าหากปล่อยแล้วไม่ดูแลทำความเดือดร้อนให้กับผู้อื่นจะต้องมีกฎหมายควบคุม

นายคอนสวรรค์ เขตนคร มีสมาชิกท่านใดจะอภิปรายอีกหรือไม่ ถ้าไม่มีจะขอมติที่ประชุม มีสมาชิกท่าน

ประธานสภาเทศบาลฯ ใดเห็นด้วยกับญัตติร่างเทศบัญญัติเทศบาลตำบลพระซอง เรื่อง การควบคุมการเลี้ยงหรือปล่อยสัตว์ พ.ศ. 2562 โดยพิจารณาเป็น 3 วาระรวด โปรดออกเสียงด้วยการยกมือ

**มติที่ประชุมเห็นด้วย 10 เสียง คือ**

1. **นายตุน อินทร์โสม**
2. **นายพีระพร วรวัฒนธรรม**
3. **นายอานนท์ ขุนหนู**
4. **นายบุญเลิศ อุ่นหล้า**
5. **นายถนอม มีพรหม**
6. **นายบุญจันทร์ มีบุญ**
7. **นายประเชิญ เชื้อสาทุม**
8. **นายประหยัด เชื้อสาทุม**
9. **นายสกล อินธิแสง**
10. **นายคำสาย พ่อลีละ**

**ไม่เห็นด้วย - คน**

**งดออกเสียง 1 คน**

**มติที่ประชุม เห็นด้วยกับญัตติร่างเทศบัญญัติเทศบาลตำบลพระซอง เรื่อง การควบคุมการเลี้ยงหรือปล่อยสัตว์ พ.ศ. 2562 เป็นเอกฉันท์ 10 เสียง**

**3 วาระรวด ตราเป็นเทศบัญญัติเทศบาลตำบลพระซอง**

**4.4 เรื่อง เสนอญัตติพิจารณา คัดเลือกสมาชิกสภาเทศบาลตำบลพระซอง เพื่อแต่งตั้งเป็นคณะกรรมการพัฒนาเทศบาลตำบลพระซอง**

นายคอนสวรรค์ เขตนคร ขอเชิญปลัดเทศบาลปฏิบัติหน้าที่นายกฯเสนอญัตติพิจารณา คัดเลือกสมาชิก

ประธานสภาเทศบาลฯ สภาเทศบาลตำบลพระซอง เพื่อแต่งตั้งเป็นคณะกรรมการพัฒนาเทศบาลตำบลพระซองได้พิจารณา เชิญครับ ขอเชิญรองประธานสภาทำหน้าที่แทน ประธานสภาครับ

นางสาวนฤมล เหลือบุญชู เรียนประธานสภาเทศบาลและสมาชิกสภาเทศบาลผู้ทรงเกียตริทุกท่าน ดิฉัน

ปลัดเทศบาลปฏิบัติหน้าที่นายกฯ นางสาวนฤมล เหลือบุญชู ปลัดเทศบาล ปฏิบัติหน้าที่นายกเทศมนตรีตำบลพระซอง ขอเสนอญัตติพิจารณา คัดเลือกสมาชิกสภาเทศบาลตำบลพระซอง เพื่อแต่งตั้งเป็นคณะกรรมการพัฒนาเทศบาลตำบลพระซอง ดังนี้

เรื่อง ขอเสนอญัตติพิจารณาคัดเลือกสมาชิกสภาเทศบาลตำบลพระซอง เพื่อแต่งตั้งเป็นคณะกรรมการพัฒนาเทศบาลตำบลพระซอง เรียน ประธานสภาเทศบาลตำบลพระซอง **ญัตติ** พิจารณาคัดเลือกสมาชิกสภาเทศบาลตำบลพระซอง เพื่อแต่งตั้งเป็นคณะกรรมการพัฒนาเทศบาลตำบลพระซอง  **หลักการ**  ด้วยบันทึกข้อความส่วนราชการกองวิชาการและแผนงาน เทศบาลตำบลพระซอง ที่ นพ 71801.6/10 ลงวันที่ 4 กุมภาพันธ์ 2562 เรื่อง ขอให้พิจารณาดำเนินการคัดเลือกกรรมการแผนพัฒนาท้องถิ่น ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ ข้อ ๘ (๓) และแก้ไขเพิ่มเติม (ฉบับที่ 3) พ.ศ. 2561 ข้อ 28 ประกอบกับคณะกรรมการพัฒนาเทศบาลตำบลพระซอง ตามคำสั่งเทศบาลตำบลพระซอง ที่ 4๑4/๒๕๕9 เมื่อวันที่ 19 ตุลาคม ๒๕๕9 สิ้นสุดวาระการดำรงตำแหน่งแล้ว เทศบาลตำบลพระซอง จึงมีความประสงค์จะให้สภาเทศบาลตำบลพระซอง พิจารณาคัดเลือกสมาชิกสภาเทศบาลตำบลพระซอง จำนวน ๓ คน เพื่อแต่งตั้งเป็นคณะกรรมการพัฒนาเทศบาลตำบลพระซอง ซึ่งมีระยะเวลาการดำรงตำแหน่งสี่ปี ดังนั้น ผู้บริหารเทศบาลตำบลพระซอง จึงขอเสนอญัตตินี้ต่อสภาเทศบาลตำบลพระซองเพื่อพิจารณาตามระเบียบ กฎหมายต่อไป **เหตุผล** ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ ข้อ ๘ (๓) และแก้ไขเพิ่มเติม (ฉบับที่ 3) พ.ศ. 2561 ข้อ 28 ให้ผู้บริหารท้องถิ่นแต่งตั้งคณะกรรมการพัฒนาท้องถิ่น ประกอบด้วยสมาชิกสภาท้องถิ่นที่สภาท้องถิ่นคัดเลือกจำนวนสามคน เป็นกรรมการ จึงเรียนมาเพื่อโปรดพิจารณา ขอแสดงความนับถือ นางสาวนฤมล เหลือบุญชู ปลัดเทศบาล ปฏิบัติหน้าที่นายกเทศมนตรีตำบลพระซอง (รายละเอียดตามเอกสารแนบท้าย หมายเลข 5)

นายอานนท์ ขุนหนู ตามที่ปลัดเทศบาลปฏิบัติหน้าที่นายกฯ เสนอญัตติพิจารณา คัดเลือกสมาชิก

รองประธานสภาเทศบาลฯ สภาเทศบาลตำบลพระซอง เพื่อแต่งตั้งเป็นคณะกรรมการพัฒนาเทศบาลตำบลพระซอง แล้วนั้นมีสมาชิกท่านใดจะอภิปราย เชิญครับ

นายพีระพร วรวัฒนธรรม ขอเสนอ นายถนอม มีพรหม เป็นคณะกรรมการพัฒนาเทศบาลตำบลพระ

สมาชิกสภาเทศบาลฯ ซอง ผู้รับรอง1นายตุนอินทร์โสม

2 นายสกล อินธิแสง

นายถนอม มีพรหม ขอเสนอนายพีระพร วรวัฒนธรรม เป็นคณะกรรมการพัฒนาเทศบาล

สมาชิกสภาเทศบาลฯ ตำบลพระซอง ผู้รับรอง

1 นายบุญจันทร์ มีบุญ

2 นายประเชิญ เชื้อสาทุม

นายคำสาย พ่อลีละ ขอเสนอนายบุญจันทร์ มีบุญ เป็นคณะกรรมการพัฒนาเทศบาล

สมาชิกสภาเทศบาลฯ ตำบลพระซอง ผู้รับรอง

1 นายประเชิญ เชื้อสาทุม

2 นายประหยัด เชื้อสาทุม

นายอานนท์ ขุนหนู มีสมาชิกท่านใดจะเสนอเป็นอย่างอื่นอีกหรือไม่ ถ้าไม่มีจะขอมติที่ประชุม

รองประธานสภาฯ มีสมามีสมาชิกท่านใดเห็นด้วยกับญัตติพิจารณาคัดเลือกสมาชิกสภาเทศบาลตำบลพระซอง เพื่อแต่งตั้งเป็นคณะกรรมการพัฒนาเทศบาลตำบลพระซอง โปรดออกเสียงด้วยการยกมือ

**มติที่ประชุม เห็นด้วย 8 เสียง**

**ไม่เห็นด้วย - คน**

**งดออกเสียง 3 คน**

**มติที่ประชุม เห็นด้วยกับญัตติพิจารณา คัดเลือกสมาชิกสภาเทศบาลตำบลพระซอง เพื่อแต่งตั้งเป็นคณะกรรมการพัฒนาเทศบาลตำบลพระซอง 8 เสียง**

**4.5 เรื่อง เสนอญัตติพิจารณา คัดเลือกสมาชิกสภาเทศบาลตำบลพระซอง เพื่อแต่งตั้งเป็นคณะกรรมการติดตามและประเมินผลแผนพัฒนาเทศบาลตำบลพระซอง**

นายอานนท์ ขุนหนู ขอเชิญปลัดเทศบาลปฏิบัติหน้าที่นายกฯเสนอญัตติพิจารณา คัดเลือกสมาชิก

รองประธานสภาเทศบาลฯ สภาเทศบาลตำบลพระซอง เพื่อแต่งตั้งเป็นคณะกรรมการติดตามและประเมินผลแผนพัฒนาเทศบาลตำบลพระซอง เชิญครับ

นางสาวนฤมล เหลือบุญชู เรียนประธานสภาเทศบาลและสมาชิกสภาเทศบาลผู้ทรงเกียตริทุกท่าน ดิฉัน

ปลัดเทศบาลปฏิบัติหน้าที่นายกฯ นางสาวนฤมล เหลือบุญชู ปลัดเทศบาล ปฏิบัติหน้าที่นายกเทศมนตรีตำบลพระซอง ขอเสนอญัตติพิจารณา คัดเลือกสมาชิกสภาเทศบาลตำบลพระซอง เพื่อแต่งตั้งเป็นคณะกรรมการติดตามและประเมินผลแผนพัฒนาเทศบาลตำบลพระซอง ดังนี้

เรื่อง ขอเสนอญัตติพิจารณาคัดเลือกสมาชิกสภาเทศบาลตำบลพระซองเพื่อแต่งตั้งเป็นคณะกรรมการติดตามและประเมินผลแผนพัฒนาเทศบาลตำบลพระซอง เรียน ประธานสภาเทศบาลตำบลพระซอง **ญัตติ** พิจารณาคัดเลือกสมาชิกสภาเทศบาลตำบลพระซอง เพื่อแต่งตั้งเป็นคณะกรรมการติดตามและประเมินผลแผนพัฒนาเทศบาลตำบล พระซอง  **หลักการ** ด้วยบันทึกข้อความส่วนราชการกองวิชาการและแผนงาน เทศบาลตำบลพระซอง ที่ นพ 71801.6/10 ลงวันที่ 4 กุมภาพันธ์ 2562 เรื่อง ขอให้พิจารณาดำเนินการคัดเลือกกรรมการแผนพัฒนาท้องถิ่น ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ ข้อ ๘ (๓) และแก้ไขเพิ่มเติม (ฉบับที่ 3) พ.ศ. 2561 ข้อ 28 ประกอบกับคณะกรรมการติดตามและประเมินผลแผนพัฒนาเทศบาลตำบลพระซอง ตามคำสั่งเทศบาลตำบลพระซอง ที่ 4๑๕/๒๕๕9 เมื่อวันที่ 19 ตุลาคม ๒๕๕9 ครบวาระการดำรงตำแหน่ง ซึ่งคณะกรรมการประกอบด้วยสมาชิกสภาท้องถิ่นที่สภาท้องถิ่นคัดเลือกจำนวน ๓ คน เทศบาลตำบลพระซอง จึงมีความประสงค์จะให้สภาเทศบาลตำบลพระซอง พิจารณาคัดเลือกสมาชิกสภาเทศบาลตำบลพระซอง จำนวน ๓ คน เพื่อแต่งตั้งเป็นคณะกรรมการติดตามและประเมินผลแผนพัฒนาเทศบาลตำบลพระซอง ซึ่งมีระยะเวลาการดำรงตำแหน่งสี่ปี ดังนั้น ผู้บริหารเทศบาลตำบลพระซอง จึงขอเสนอญัตตินี้ต่อสภาเทศบาลตำบลพระซองเพื่อพิจารณาตามระเบียบ กฎหมายต่อไป **เหตุผล**  ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ ข้อ ๒๘ (๑) และแก้ไขเพิ่มเติม (ฉบับที่ 3) พ.ศ. 2561 ข้อ 28 ให้ผู้บริหารท้องถิ่นแต่งตั้งคณะกรรมการติดตามและประเมินผลแผนพัฒนาท้องถิ่น ประกอบด้วยสมาชิกสภาท้องถิ่นที่สภาท้องถิ่นคัดเลือกจำนวนสามคน จึงเรียนมาเพื่อโปรดพิจารณา ขอแสดงความนับถือ นางสาวนฤมล เหลือบุญชู ปลัดเทศบาล ปฏิบัติหน้าที่ นายกเทศมนตรีตำบลพระซอง (รายละเอียดตามเอกสารแนบท้าย หมายเลข 6)

นายอานนท์ ขุนหนู มีสมาชิกท่านใดจะเสนอเป็นคณะกรรมการติดตามและประเมินผลแผนพัฒนา

รองประธานสภาฯ เทศบาลตำบลพระซอง เชิญครับ

นายบุญจันทร์ มีบุญ ขอเสนอ **นายตุน อินทร์โสม** เป็นคณะกรรมการประเมินผลแผนพัฒนา

สมาชิกสภาเทศบาลฯ ตำบลพระซอง ผู้รับรอง1นายคำสาย พ่อลีละ

2 นายพีระพร วรวัฒธรรม

นายถนอม มีพรหม ขอเสนอ**นายประหยัด เชื้อสาทุม** เป็นคณะกรรมการประเมินผล

สมาชิกสภาเทศบาลฯ แผนพัฒนา เทศบาลตำบลพระซอง ผู้รับรอง

1นายบุญจันทร์ มีบุญ

2 นายประเชิญ เชื้อสาทุม

นายสกล อินธิแสง ขอเสนอ**นายประเชิญ เชื้อสาทุม** เป็นคณะกรรมการประเมินผล

สมาชิกสภาเทศบาลฯ แผนพัฒนาเทศบาลตำบลพระซอง ผู้รับรอง

1นายถนอม มีพรหม

2 นายประเชิญ เชื้อสาทุม

นายอานนท์ ขุนหนู มีสมาชิกท่านใดจะเสนอเป็นอย่างอื่นอีกหรือไม่ ถ้าไม่มีจะขอมติที่ประชุม

รองประธานสภาฯ สมาชิกท่านใดเห็นด้วยกับญัตติพิจารณาคัดเลือกสมาชิกสภาเทศบาลตำบลพระซอง เพื่อแต่งตั้งเป็นคณะกรรมการประเมินผลแผนพัฒนาเทศบาลตำบลพระซอง โปรดออกเสียงด้วยการยกมือ

**มติที่ประชุม เห็นด้วย 10 เสียง**

**ไม่เห็นด้วย - เสียง**

**งดออกเสียง 1 คน**

**มติที่ประชุม เห็นด้วยกับญัตติพิจารณา คัดเลือกสมาชิกสภาเทศบาลตำบลพระซอง เพื่อแต่งตั้งเป็นคณะกรรมการติดตามและประเมินผลแผนพัฒนาเทศบาลตำบลพระซอง เป็นเอกฉันท์ 10 เสียง**

**4.6 เรื่องเสนอญัตติพิจารณาเห็นชอบการรับมอบทรัพย์สินเครื่องพิมพ์ (Printer)**

นายอานนท์ ขุนหนู ขอเชิญปลัดเทศบาลปฏิบัติหน้าที่นายกฯเสนอญัตติพิจารณา เห็นชอบการ

รองประธานสภาเทศบาลฯ การรับมอบทรัพย์สินเครื่องพิมพ์ (Printer) เชิญครับ

นางสาวนฤมล เหลือบุญชู เรียนประธานสภาเทศบาลและสมาชิกสภาเทศบาลผู้ทรงเกียตริทุกท่าน ดิฉัน

ปลัดเทศบาลปฏิบัติหน้าที่นายกฯ นางสาวนฤมล เหลือบุญชู ปลัดเทศบาล ปฏิบัติหน้าที่นายกเทศมนตรีตำบลพระซอง ขอเสนอญัตติพิจารณา เห็นชอบการรับมอบทรัพย์สินเครื่องพิมพ์(Printer) ดังนี้

เรื่อง ขอเสนอญัตติพิจารณาเห็นชอบการรับมอบทรัพย์สินเครื่องพิมพ์(Printer) เรียน ประธานสภาเทศบาลตำบลพระซอง  **ญัตติ** พิจารณาเห็นชอบการรับมอบทรัพย์สินเครื่องพิมพ์ (Printer) ยี่ห้อ Brother DCP – J100 จำนวน 1 เครื่อง **หลักการ** ด้วยเทศบาลตำบลพระซอง ได้รับหนังสือจากนายไพโรจน์ ขอดเมชัย ผู้ใหญ่บ้านหมู่ที่ 13 บ้าน พระซอง ตำบลพระซอง อำเภอนาแก จังหวัดนครพนม ลงวันที่ 5 กุมภาพันธ์ ๒562 เรื่อง ขออุทิศเครื่องพิมพ์ (Printer) จำนวน 1 เครื่อง ให้แก่ เทศบาลตำบลพระซอง โดยให้ประจำอยู่ที่กองคลัง เทศบาลตำบลพระซอง เพื่อใช้ในงานของราชการ ดังนั้น ผู้บริหารเทศบาลตำบลพระซอง จึงขอเสนอญัตตินี้ต่อสภาเทศบาลตำบลพระซองเพื่อพิจารณาอนุมัติตามระเบียบ กฎหมายต่อไป รายละเอียดปรากฏตามเอกสารที่แนบท้ายญัตตินี้แล้ว **เหตุผล** หนังสือกรมส่งเสริมการปกครองท้องถิ่น ด่วนที่สุด ที่ มท 0808.2/ว1628 ลงวันที่ 4 มิถุนายน 2561 ข้อ 1 “ประเด็นการรับมอบพัสดุที่มีผู้อุทิศให้เป็นกรรมสิทธิ์แก่องค์กรปกครองส่วนท้องถิ่น หรือให้สิทธิอันเกี่ยวกับพัสดุหรือมอบให้เป็นผู้ดูแลพัสดุนั้น โดยคณะกรรมการวินิจฉัยปัญหาการจัดซื้อจัดจ้างและการบริหารงานพัสดุภาครัฐ มีความเห็นว่า ตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 มาตรา 3 บัญญัติว่า “ให้ยกเลิกบทบัญญัติเกี่ยวกับพัสดุ การจัดซื้อจัดจ้าง หรือการบริหารพัสดุ ในกฎหมาย ระเบียบ ข้อบังคับ ประกาศ ข้อบัญญัติ และข้อกำหนดใดๆ ของหน่วยงานของรัฐที่อยู่ภายใต้บังคับแห่ง พระราชบัญญัตินี้” ซึ่งตามพระราชบัญญัติมาตรา 3 มีเจตนารมณ์ให้ยกเลิกบทบัญญัติเกี่ยวกับพัสดุสำหรับกรณีอื่นที่มิได้เกี่ยวกับการจัดซื้อจัดจ้างหรือการบริหารพัสดุก็ยังคงดำเนินการตามระเบียบที่เกี่ยวข้องต่อไป เมื่อข้อเท็จจริงปรากฏว่ากรณีที่มีผู้อุทิศพัสดุให้เป็นกรรมสิทธิ์แก่องค์กรปกครองส่วนท้องถิ่น หรือให้สิทธิอันเกี่ยวกับพัสดุหรือมอบให้เป็นผู้ดูแลพัสดุนั้น ถ้าการกระทำดังกล่าวมีเงื่อนไขหรือมีภาระติดพัน องค์กรปกครองส่วนท้องถิ่นจะรับเอาพัสดุหรือสิทธินั้นๆ ได้ต่อเมื่อได้รับความเห็นชอบจากสภาท้องถิ่น และเป็นไปตามระเบียบอื่นที่เกี่ยวข้อง แต่อย่างไรก็ดีหลังจากที่ได้รับพัสดุมาแล้วจะต้องดำเนินการตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ.2560 หมวด 9 “การบริหารพัสดุ” ต่อไป จึงเรียนมาเพื่อโปรดพิจารณา ขอแสดงความนับถือ นางสาวนฤมล เหลือบุญชู ปลัดเทศบาล ปฏิบัติหน้าที่ นายกเทศมนตรีตำบลพระซอง (รายละเอียดตามเอกสารแนบท้าย หมายเลข 7)

นายอานนท์ ขุนหนู ด้วยนายไพโรจน์ ขอดเมชัย ได้อุทิศ เครื่องพิมพ์ ให้กับเทศบาลตำบลพระ

รองประธานสภาเทศบาลฯ ซอง เพื่อใช้ปฏิบัติงานราชการสำคัญ ได้นำเข้าสภาพิจารณา มีสมาชิกท่านใดจะอภิปรายอีกหรือไม่ ถ้าไม่มีจะขอมติที่ประชุม มีสมาชิกท่านใดเห็นด้วยกับญัตติร่างเทศบัญญัติเทศบาลตำบลพระซอง เรื่อง ญัตติพิจารณาเห็นชอบการรับมอบทรัพย์สินเครื่องพิมพ์ (Printer) โปรดออกเสียงด้วยการยกมือ

**มติที่ประชุม เห็นด้วย 10 เสียง**

1. **นายตุน อินทร์โสม**
2. **นายพีระพร วรวัฒนธรรม**
3. **นายอานนท์ ขุนหนู**
4. **นายบุญเลิศ อุ่นหล้า**
5. **นายถนอม มีพรหม**
6. **นายบุญจันทร์ มีบุญ**
7. **นายประเชิญ เชื้อสาทุม**
8. **นายประหยัด เชื้อสาทุม**
9. **นายสกล อินธิแสง**
10. **นายคำสาย พ่อลีละ**

**ไม่เห็นด้วย - คน**

**งดออกเสียง 1 คน**

**มติที่ประชุม เห็นชอบกับญัตติพิจารณาเห็นชอบการรับมอบทรัพย์สินเครื่องพิมพ์ (Printer) เป็นเอกฉันท์ 10 เสียง**

**4.7 เรื่องเสนอญัตติพิจารณาอนุมัติการเปลี่ยนแปลงคำชี้แจงงบประมาณรายจ่าย ประจำปีงบประมาณ 2562**

นายอานนท์ ขุนหนู ขอเชิญปลัดเทศบาลปฏิบัติหน้าที่นายกฯเสนอญัตติพิจารณา อนุมัติการ

รองประธานสภาเทศบาลฯ เปลี่ยนแปลงคำชี้แจงงบประมาณรายจ่าย ประจำปีงบประมาณ พ.ศ. 2562 เชิญครับ

นางสาวนฤมล เหลือบุญชู เรียนประธานสภาเทศบาลและสมาชิกสภาเทศบาลผู้ทรงเกียตริทุกท่าน ดิฉัน

ปลัดเทศบาลปฏิบัติหน้าที่นายกฯ นางสาวนฤมล เหลือบุญชู ปลัดเทศบาล ปฏิบัติหน้าที่นายกเทศมนตรีตำบลพระซอง ขอเสนอญัตติพิจารณาอนุมัติการเปลี่ยนคำชี้แจงงบประมาณรายจ่าย ประจำปีงบประมาณ พ.ศ. 2562 ดังนี้

เรื่อง ขอเสนอญัตติพิจารณาอนุมัติการเปลี่ยนแปลงคำชี้แจงงบประมาณรายจ่าย ประจำปีงบประมาณ พ.ศ.๒๕62

เรียน ประธานสภาเทศบาลตำบลพระซอง  **ญัตติ** พิจารณาอนุมัติการเปลี่ยนแปลงคำชี้แจงงบประมาณรายจ่าย ประจำปีงบประมาณ พ.ศ.๒๕๖2 **หลักการ**  ด้วยสำนักปลัดเทศบาลตำบลพระซอง มีความประสงค์จะขอเปลี่ยนแปลงคำชี้แจงงบประมาณรายจ่าย ประจำปีงบประมาณ พ.ศ.๒๕๖2 รายจ่ายเพื่อการลงทุน จำนวน 2 รายการ (1) ค่าครุภัณฑ์สำนักงาน ชุดรับแขกชนิดเฟอร์นิเจอร์ไม้ จำนวน 1 ชุด และ จัดซื้อไม่ได้เนื่องจากรายละเอียดครุภัณฑ์ที่ตั้งไว้ ไม่ตรงตามราคาท้องตลาด (2)ครุภัณฑ์ยานพาหนะและขนส่ง รถพยาบาลฉุกเฉิน (รถกระบะ) จำนวน 1 คัน เนื่องจากมาตรฐานครุภัณฑ์มีการเปลี่ยนแปลงตามระเบียบ จึงมีความจำเป็นจะต้องเปลี่ยนแปลงคำชี้แจงงบประมาณรายจ่ายดังกล่าว ดังนั้น ผู้บริหารเทศบาลตำบลพระซอง จึงขอเสนอญัตตินี้ต่อสภาเทศบาลตำบลพระซอง เพื่อพิจารณาอนุมัติตามระเบียบ กฎหมายต่อไป รายละเอียดปรากฏตามเอกสารที่แนบท้ายญัตตินี้แล้ว **เหตุผล**

ตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ.๒๕๔๑ แก้ไขเพิ่มเติม(ฉบับที่ ๓) พ.ศ.๒๕๔๓ ข้อ ๒๙ การแก้ไขเปลี่ยนแปลงคำชี้แจงงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือเปลี่ยนแปลงสถานที่ก่อสร้างให้เป็นอำนาจอนุมัติของสภาท้องถิ่น จึงเรียนมาเพื่อโปรดพิจารณา ขอแสดงความนับถือ นางสาวนฤมล เหลือบุญชู ปลัดเทศบาล ปฏิบัติหน้าที่ นายกเทศมนตรีตำบลพระซอง (รายละเอียดตามเอกสารแนบท้าย หมายเลข 8)

นายอานนท์ ขุนหนู มีสมาชิกท่านใดจะอภิปรายญัตติพิจารณาอนุมัติการเปลี่ยนแปลงคำชี้แจง

รองประธานสภาฯ งบประมาณรายจ่าย ประจำปีงบประมาณ 2562 ถ้าไม่มี โปรดออกเสียงด้วยการยกมือ

**มติที่ประชุมเห็นด้วย 10 เสียง คือ**

1. **นายตุน อินทร์โสม**
2. **นายพีระพร วรวัฒนธรรม**
3. **นายอานนท์ ขุนหนู**
4. **นายบุญเลิศ อุ่นหล้า**
5. **นายถนอม มีพรหม**
6. **นายบุญจันทร์ มีบุญ**
7. **นายประเชิญ เชื้อสาทุม**
8. **นายประหยัด เชื้อสาทุม**
9. **นายสกล อินธิแสง**
10. **นายคำสาย พ่อลีละ**

**ไม่เห็นด้วย - คน**

**งดออกเสียง 1 คน**

**มติที่ประชุม เห็นชอบกับญัตติพิจารณาอนุมัติการเปลี่ยนแปลงคำชี้แจงงบประมาณรายจ่าย ประจำปีงบประมาณ 2562**

**เป็นเอกฉันท์ 10 เสียง**

**4.8 กำหนดสมัยประชุมสภาเทศบาลตำบลพระซอง ประจำปี 2562**

**(สมัยที่ 2,3,4 และสมัยประชุมสภาฯ สมัยแรกประจำปี 2563)**

นายอานนท์ ขุนหนู ตามพระราชบัญญัติเทศบาล พ.ศ.2496 แก้ไขเพิ่มเติม (ฉบับที่ 13)

รองประธานสภาเทศบาลฯ พ.ศ.2552 มาตรา 24 และระเบียบกระทรวงมหาดไทยว่าด้วยข้อบังคับ

การประชุมสภาท้องถิ่น พ.ศ. 2547 แก้ไขเพิ่มเติม (ฉบับที่ 2)

พ.ศ. 2554 ข้อ 21 ในปีหนึ่งกำหนดให้มีสมัยประชุมสามัญสี่สมัย

สมัยประชุมสามัญสมัยหนึ่งๆให้กำหนดไม่เกินสามสิบวัน แต่ถ้าจะขยายเวลาออกไปอีกจะต้องได้รับอนุญาตจากผู้ว่าราชการจังหวัด มีสมาชิกสภาเทศบาลท่านใดจะเสนอกำหนดสมัยประชุมสมัยสามัญประจำปี

พ.ศ. 2562 เชิญครับ

นายบุญจันทร์ มีบุญ เรียนท่านประธานสภาเทศบาลตำบลพระซอง กระผมนายบุญจันทร์ มีบุญ

สมาชิกสภาเทศบาลฯ สมาชิกสภาเทศบาลตำบลพระซอง กระผมขอเสนอกำหนดประชุมสมัยสามัญประจำปี พ.ศ.2562 และสมัยประชุมสภาฯ สมัยแรกประจำปี 2563

สมัยที่ 2 เริ่มตั้งแต่วันที่ 1-30 พฤษภาคม 2562 มีกำหนด 30 วัน

สมัยที่ 3 เริ่มตั้งแต่วันที่ 1-30 สิงหาคม 2562 มีกำหนด 30 วัน

สมัยที่ 4 เริ่มตั้งแต่วันที่ 1-30 พฤศจิกายน 2562 มีกำหนด 30 วัน

และขอเสนอสมัยประชุมสภาฯ สมัยแรกประจำปี พ.ศ. 2563 กำหนดสมัยที่ 1 เริ่มตั้งแต่วันที่ 1- 29 กุมภาพันธ์ 2563 มีกำหนด 29 วัน ครับ

นายอานนท์ ขุนหนู ขอผู้รับรอง

รองประธานสภาเทศบาลฯ 1.นายประหยัด เชื้อสาทุม

2.นายตุน อินทร์โสม

-มีสมาชิกสภาท่านใดจะเสนอเป็นอย่างอื่นอีกหรือไม่ครับ ถ้าไม่มี ต่อไปกระผมจะขอมติที่ประชุม มีสมาชิกท่านใดเห็นด้วยกับนายบุญจันทร์ มีบุญ เสนอ โปรดออกเสียงด้วยการยกมือ

**มติที่ประชุม เห็นด้วย 10 เสียง คือ**

1. **นายคำสาย พ่อลีละ**
2. **นายตุน อินทร์โสม**
3. **นายพีระพร วรวัฒนธรรม**
4. **นายสกล อินธิแสง**
5. **นายอานนท์ ขุนหนู**
6. **นายบุญเลิศ อุ่นหล้า**
7. **นายบุญจันทร์ มีบุญ**
8. **นายประเชิญ เชื้อสาทุม**
9. **นายประหยัด เชื้อสาทุม**
10. **นายถนอม มีพรหม**

**ไม่เห็นด้วย - คน**

**งดออกเสียง 1 คน**

**มติที่ประชุม -เห็นชอบการกำหนดสมัยประชุมสภาฯ สมัยสามัญประจำปี พ.ศ.2562 และกำหนดสมัยประชุมสภาฯ สมัยแรกประจำปี 2563 เป็นเอกฉันท์ 10 เสียง**

**ระเบียบวาระที่ 5 เรื่องอื่นๆ**

นายนายอานนท์ ขุนหนู มีสมาชิกท่านใดจะซักถาม เชิญครับ

รองประธานสภาเทศบาลฯ

นายถนอม มีพรหม เรียนประธานสภาเทศบาลตำบลพระซองและสมาชิกสภาผู้ทรงเกียรติ

สมาชิกสภาเทศบาลฯ ทุกท่าน กระผมนายถนอม มีพรหม สมาชิกสภาเทศบาลตำบลพระซอง

ถ้าหากงบประมาณ ปี2562 เข้ามาอยากให้เร่งวางท่อระบายน้ำ รีบปรับปรุงถนนลูกรังก่อนหน้าฝนเพื่อเร่งแก้ไขปัญหาความเดือดร้อนให้พี่น้องประชาชนเบื้องต้นก่อน

นายสกล อินธิแสง เรียนประธานสภาเทศบาลตำบลพระซองและสมาชิกสภาผู้ทรงเกียรติ

สมาชิกสภาเทศบาลฯ ทุกท่านกระผมนายสกล อินธิแสง สมาชิกสภาเทศบาลตำบลพระซอง ถนนชำรุดหลายสาย 1) สายริมห้วยบ้านนาทุ่งทอง, สายบ้านพระซองน้อย

2) ทำนบกั้นโพนผึ้งขาด 3) ถนนลูกรังทุกหมู่ ขอให้ท่านนายกสั่งการกองช่างออกสำรวจและดำเนินการ

นายบุญจันทร์ มีบุญ เรียนประธานสภาเทศบาลตำบลพระซองและสมาชิกสภาผู้ทรงเกียรติทุกท่าน

สมาชิกสภาเทศบาลฯ กระผมนายบุญจันทร์ มีบุญ สมาชิกสภาเทศบาลตำบลพระซอง 1) ขอฝากท่านนายกเรื่อง ซ่อมแซมถนนภายในเขตเทศบาล 2) ไฟฟ้าส่องสว่าง 3)ถนนคอนกรีตแตก อยากให้ท่านช่วยแก้ไขปัญหาอย่างจริงจังและเร่งด่วน

นายคอนสวรรค์ เขตนคร เรียนประธานสภาเทศบาลตำบลพระซองและสมาชิกสภาผู้ทรงเกียรติทุกท่าน

สมาชิกสภาเทศบาลฯ กระผมนายคอนสวรรค์ เขตนคร สมาชิกสภาเทศบาลตำบลพระซอง

ได้รับเรื่องร้องเรียนจากชาวบ้านอยากให้แก้ไขเรื่องถนนขาด ชำรุดมาก ยังไม่ได้ปรับปรุงแก้ไข 2) คลองส่งน้ำหมู่ 10 ถึงชลประทานดำเนินการมาสองปีแล้วแต่ยังไม่วางท่อเนื่องจากยังไม่ทราบทางน้ำทำให้ถนนขาดกว้างประมาณ 1.50 เมตร อยากให้ท่านนายกเร่งตรวจสอบและดำเนินการ

นายอานนท์ ขุนหนู ขอเชิญท่านนายกตอบคำถาม เชิญครับ

รองประธานสภาเทศบาลฯ

นางสาวนฤมล เหลือบุญชู เรียนประธานสภาเทศบาลและสมาชิกสภาเทศบาลผู้ทรงเกียตริทุกท่าน ดิฉัน

ปลัดเทศบาลปฏิบัติหน้าที่นายกฯ นางสาวนฤมล เหลือบุญชู ปลัดเทศบาล ปฏิบัติหน้าที่นายกเทศมนตรีตำบลพระซอง

ต้องขอบคุณท่านสมาชิกที่นำปัญหาความเดือดร้อนของพี่น้องประชาชน

เข้าสภาเพื่อทุกฝ่ายจะได้หาแนวทางแก้ไขปัญหาร่วมกัน ดิฉันในฐานข้าราชการประจำขอน้อมรับและจะแก้ปัญหาให้เร็วที่สุด สุดความสามารถที่เราทำได้ขอให้ทุกฝ่ายร่วมใจกันช่วยกันขับเคลื่อนและหาทางออกร่วมกัน ในเรื่องการแก้ไขปัญหาความเดือดร้อนของพี่น้องประชน ขอมอบกองช่างออกสำรวจและดำเนินการทันที

นายอานนท์ ขุนหนู ขอฝากท่านนายกเรื่องการบริหารจัดการ ขอให้แก้ไขปัญหาความเดือดร้อน

รองประธานสภาเทศบาลฯ ของพี่น้องประชาชนอย่างเร่งด่วนทันท่วงที มีสมาชิกท่านใดสงสัยจะซักถามอีกหรือไม่ ถ้าไม่มี สำหรับวันนี้ขอขอบคุณคณะผู้บริหาร สมาชิกสภาเทศบาลตำบลพระซอง หัวหน้าส่วนราชการ เจ้าหน้าที่ที่เข้าร่วมประชุม และปิดการประชุมสภาสมัยสามัญ สมัยที่ 1 ครั้งที่ 1 ประจำปี พ.ศ. 2562 ในวันที่ 22 กุมภาพันธ์ 2562 เพียงแค่นี้ ครับ

**ปิดประชุมเวลา 17.30 น**.

ลงชื่อ..............................................ผู้บันทึก

นางณัชชา วงษ์จำปา

ตำแหน่งเลขานุการสภาเทศบาลตำบลพระซอง

คณะกรรมการได้ตรวจถูกต้องแล้ว เมื่อวันที่ 14 เดือน มีนาคม พ.ศ. 2562

ลงชื่อ) ประธานกรรมการตรวจรายงานฯ

(นายตุน อินทร์โสม)

(ลงชื่อ) กรรมการ (ลงชื่อ) กรรมการ

(นายคำสาย พ่อลีละ) (นายสกล อินธิแสง)

(ลงชื่อ) กรรมการ (ลงชื่อ) กรรมการ

(นายบุญจันทร์ มีบุญ) (นายบุญเลิศ อุ่นหล้า)

(ลงชื่อ) กรรมการ (ลงชื่อ) กรรมการ / เลขานุการตรวจรายงานฯ

(นายประหยัด เชื้อสาทุม) (นายประเชิญ เชื้อสาทุม)

- ได้รับรองรายงานการประชุมแล้ว เมื่อสมัยประชุมสภาเทศบาลตำบลพระซอง สมัยสามัญสมัยที่ 2 ครั้งที่ 1 ประจำปี 2562 ในวันที่

(ลงชื่อ)

(นายคอนสวรรค์ เขตนคร)

ประธานสภาเทศบาลตำบลพระซอง

|  |
| --- |
| **รายละเอียดเอกสารหมายเลข 1** |
| **รายละเอียดเอกสารหมายเลข 2** |
| **รายละเอียดเอกสารหมายเลข 3** |
| **รายละเอียดเอกสารหมายเลข 4** |
| **รายละเอียดเอกสารหมายเลข 5** |
| **รายละเอียดเอกสารหมายเลข 6** |
| **รายละเอียดเอกสารหมายเลข 7** |
| **รายละเอียดเอกสารหมายเลข 8** |
| **รายละเอียดเอกสารหมายเลข 9** |